26/01/2021 | Administración LocalMunicipal
Porto do Son
Ordenanza fiscal reguladora da taxa pola prestación de servizos municipais asociados á celebración de matrimonios civís

ANUNCIO Ao non haberse presentado reclamacións durante o prazo de exposición ao público, queda automáticamente elevado a definitivo o Acordo plenario inicial aprobatorio da Ordenanza municipal reguladora da TAXA POLA PRESTACIÓN DE SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, Reguladora das Bases do Réxime Local. ORDENANZA FISCAL REGULADORA DA TAXA POLA PRESTACIÓN DE SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS Artigo 1 No uso das facultades conferidas polos artigos 4 e 106 da Lei 7/1985, do 2 de abril, reguladora das Bases do Réxime Local e de conformidade co disposto nos artigos 15 a 19, 20.4 e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, establécese a Taxa pola prestación de servizos municipais asociados á celebración de matrimonios civís no Concello de Porto do Son, que se rexerá pola presente ordenanza. I. FEITO IMPOÑIBLE Artigo 2 Constitúe o feito impoñible da taxa, a actividade técnica e administrativa conducente á celebración de matrimonios civís no Concello de Porto do Son. Non se entenderá realizado o feito impoñible da taxa e, polo tanto, non se vindicará o tributo pola tramitación do expediente gubernativo previo ao matrimonio civil, nin tampouco pola expedición do libro de familia. III. SUXEITO PASIVO Artigo 3 Serán suxeitos pasivos desta taxa, en calidade de contribuíntes, os beneficiarios do servizo, entendéndose como tales os contraentes que formulen a solicitude para a celebración do matrimonio civil. Están obrigados ao pagamento da taxa desta ordenanza os beneficiarios do servizo, entendéndose como tales os contraentes. IV. VINDICACIÓN Artigo 4 4.1.–A vindicación da taxa producirase e nace a obriga de contribuír no momento da presentación da solicitude para a celebración dun matrimonio civil no Concello de Porto do Son.4.2.–A dita solicitude de celebración de matrimonio civil non se tramitará mentres non se faga efectivo o importe da taxa, nos termos previstos no artigo 6 desta Ordenanza. V. BASE IMPOÑIBLE E COTA TRIBUTARIA Artigo 5 5.1. As taxas que corresponde satisfacer polos servizos regulados nesta Ordenanza, serán as seguintes: VI. NORMAS DE XESTIÓN Artigo 6 A taxa regulada nesta Ordenanza esixirase en réxime de autoliquidación. Os suxeitos pasivos deberán practicar autoliquidación, nos impresos habilitados ao efecto polo Concello e realizar o seu ingreso en calquera entidade bancaria autorizada, antes de presentar a correspondente solicitude de matrimonio civil, non admitíndose o pagamento fora de dito prazo. A falla de pagamento da taxa no prazo sinalado no parágrafo anterior, determinará a non tramitación do matrimonio civil.6.2.–Á solicitude de inscrición deberá acompañarse, en todo caso, copia da autoliquidación, debidamente ingresada. No caso de que o suxeito pasivo sexa unha das persoas ás que se refire o artigo 5.2 desta Ordenanza, deberá achegar a documentación que no mesmo se indica.6.3.–Cando por causas non imputables ao suxeito pasivo, a actividade técnica e/ou administrativa que constitúe o feito impoñible da taxa non se realice, procederá a devolución do importe correspondente. Polo tanto, non procederá devolución algunha dos dereitos de exame nos supostos de exclusión das probas selectivas por causas imputables ao interesado. VII. EXENCIÓNS E BONIFICACIÓNS Artigo 7 Non se concederán máis exencións ou bonificación que as expresamente previstas nas leis ou as derivadas da aplicación de Tratados Internacionais. VIII. INFRACCIÓNS E SANCIÓNS TRIBUTARIAS Artigo 8 En todo o relativo a infraccións e sancións tributarias e as súas distintas cualificacións, así como as sancións que ás mesmas corresponda, serán de aplicación as normas xerais establecidas na vixente Lei Xeral Tributaria. DISPOSICIÓN FINAL A presente Ordenanza fiscal entrará en vigor o día seguinte ao da súa publicación no Boletín Oficial da Provincia. Contra o presente Acordo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en Santiago de Compostela, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Porto do Son, o 21/01/2021 O ALCALDE-PRESIDENTE Asdo.: José Luis Oujo Pouso